آمریکانین بیرلشمیش میللت‌لر دایمی نماینده‌سی نیکی هیلی، ونزوئلا رهبرلیگی‌نین بوتون بؤلگه‌نین باریش و امنیتینی تهدید ائتدیگینی ایره‌لی سوره‌رک، دولت باشقانی نیکولاس مادورونون گئتمه واختی‌نین گلدیگینی سؤیله‌دی.
هیلی، آمریکا قارّه‌سی 48-جی واشینگتون کونفرانسینداکی چیخیشیندا، ونزوئلا دولت باشقانی مادورویا قارشی تنقید ائتدی.
ونزوئلادا 20 می‌ده کئچیریله‌جک پرزیدنت سئچیم‌لری‌نین، "دیکتاتور" کیمی آدلاندیردیگی مادورو اوچون ساختا بیر اؤرتوک اولاجاغینی ساوونما هیلی، اؤلکه اها‌لی‌سی‌نین یوزده 87سی‌نین آجلیق سرحدی‌نین آلتیندا یاشادیغینی، اینفلیاسیون حال‌لاری‌نین یوزده 18 مینه چاتدیغینی و خالقین جینایتکار نارکوتیک بیر دولتین قوربان‌لاری اولدوغونو ایفاده ائتدی.
هیلی،
"مادورو رژیمی بوتون بؤلگه‌ده باریش و امنیتی تهدید ائدیر. 20 می‌ده کئچیریلمه‌سی پلان‌لاش‌دیریلان قوندارما سئچیم‌لر ساختا. مادورو دییشمه‌یه‌جک و ترور سلطنتینی داوام ائتدیرمک اوچون شوپهه‌‌لی سئچیم‌لر کئچیره‌جک. ونزوئلا خالقینا قارشی سیستماتیک فشار بوتون بؤلگه اوچون فعال بیر تهدید حالینا گلدی. لاتین آمریکاسی‌نین باریش و امنیتی اوچون مادورونون گئتمه زامانی گلدی." دئیه دانیشدی.
